stanford-oval/wikipedia huggingface dataset:
בופרנורפין
תופעות לוואי > התלות בבופרנורפין

לטיפול בבופרנורפין סיכון לתלות פסיכולוגית או פיזית. התחלת ההשפעה היא איטית ומחצית החיים שלו היא ארוכה: 24-60 שעות.
מן הרגע שמטופל התייצב עם טיפול זה קיימות שלוש אפשרויות: שימוש ממושך; מעבר לבופרנורפינן+נלקסון; או גמילה תחת פיקוח רפואי.
תופעות הגמילה הם כמו אחרי מתאדון, אבל קלים יותר:חולשה, חרדה, חוסר תיאבון, חוסר שינה, כאבי בטן, כאבי ראש, הזעות, גלי חום וקור. סימנים ותסמינים אלה עוברים אחרי שבועיים.
תופעות לוואי > קשיים בטיפול בכאב

אצל אנשים המטופלים בבופרנורפין כתחליף לאופיואידים אחרים אצל מכורים, קשה להשיג שיכוך כאב חד בעזרת התרופה.
פרמקולוגיה > פרמקודינמיקה > מודולטור של קולטנים אופיואידים

הבופרנורפין פועל על הקולטנים הבאים:
על הקולטן האופיואידי μ‏ (MOR) - כאגוניסט חלקי. - השפעה משככת כאבים (אנלגזית), אופורית, נוגדת דיכאון וחרדה
מתקשר מתוך זיקה גבוהה, אולם משפעל רק חלקית את הקולטן. תכונה זו מאפשרת לבופרנורפין במינונים נמוכים יותר לפעול בצורה דומה לאגוניסטים המלאים האופיואידים, במיוחד אצל אנשים שלא פיתחו סיבולת, ולהשיג רמת "פלאטו" ("אפקט תקרה") במינונים גבוהים יותר שאחריהם אין יותר עלייה באפקטים האופיואידים הטיפוסיים (אגוניסטים). אין אפקט תקרה להשפעה המשככת כאבים. דפוס זה אחראי ליכולת הבופרנורפין לחסום את מרבית האגוניסטים MOR ואת תופעות הגמילה המופיעות אצל המכורים לאופיואידים.
על הקולטן האופיואידי κ‏ (KOR) -אנטגוניסט חלש - השפעה נוגדת דיכאון.
על הקולטן האופיואידי δ‏ (DOR) - אנטגוניסט -
על הקולטן נוציצפטין (NOP, ORL-1) - זיקה חלשה. אגוניסט חלקי חלש מאוד. זה יכול להסביר את העדר הדיכוי הנשימתי אחרי מנת יתר
לצורך פישוט ניתן להגדיר את הבופרנורפין כמודולטור של קולטנים אופיואידים, מעורב אגוניסט-אנטגוניסט ובלתי בררני.
בופרנורפין ידוע גם כמתקשר עם זיקה גבוהה וכאנטגוניסט לקולטן האופיואידי ε המשוער.
אף על פי שבופרנורפין הוא אגוניסט חלקי של MOR, מחקרים על בני אדם הראו שהוא פועל כאגוניסט מלא בנוגע לשיכוך הכאבים אצל מטופלים ללא סיבולת לאופיואידים. להפך, בופרנורפין פועל כאגוניסט חלקי של MOR בנוגע לדיכוי הנשימתי. לכן החלון התרפויטי בטיפול בו הוא רחב יותר מהאגוניסטים המלאים של הקולטן μ . הוא גורם גם תסמונת גמילה קלה.
יעילות הפעילות המשככת כאבים (אנלגטית) של בופרנורפין נזקקת לווריאנטים משוחברים של הקולטן האופיואידי μ הקשורים לאקסון 11 ולאקסון 1.
המטבוליטים של בופרנורפין הם נורבופרנורפין, בופרנורפין גלוקורוניד ונורבופרנורפין גלוקורוניד הו פעילים מבחינה ביולוגית. נורבופרנורפין הוא אגוניסט פוטנטי אופיואידי עם זיקה גבוהה גם לקולטנים MOR KOR DOR
גורמים גנטיים, מיץ אשכוליות ותרופות רבות כמו פלואוקסטין ופלובוקסמין מפחיתים את מטבוליזציה של בופרנורפין בכבד וגורמות לעמידות לבופרנורפין.
פרמקולוגיה > פרמקודינמיקה > פעילויות נוספות

להבדיל מכמה אופיואידים ואנטגוניסטים אופיואידים אחרים, בופרנורפין נקשר רק קשר חלש עם הקולטן סיגמא והשפעתו עליו אינה משמעותית אם בכלל.
בופרנורפין חוסם את תעלת הנתרן תלוית מתח באמצעות אתר קישור אלחושי מקומי, מה שעומד מאחורי תכונותיו האלחושיות (מרדימות) המקומיות החזקות שלו.
בדומה לאופיואידים שונים אחרים, נמצא שבופרנורפין פועל כאגוניסט של הקולטן (TLR 4 (toll-like receptor, אם כי מתוך זיקה מאוד חלשה.
פרמקולוגיה > פרמקוקינטיקה

בדרך פומית - בליעה- לבופרנורפין זמינות ביולוגית נמוכה בגלל מטבוליזציה מוקדמת first pass effect: מרבית התרופה מתפרקת בכבד ובמעיים. משום כך מעדיפים מתן התרופה מתחת ללשון. אז הספיגה היא מהירה ונמנע ה-first pass effect. אחרי הנחת הטבלייה מתחת ללשון מתחילה באיטיות פעולתה עם השפעת שיא אחרי 3–4 שעות.
מחצית החיים היא מעל 24 שעות - עד 60 שעות. בופרנורפין נפרד באיטיות ממקום הקישור שלו לקולטנים, מה שמאפשר אף נטילתו כל יומיים.
בופרנורפין עובר מטבוליזציה בכבד, בעזרת הציטוכרומים CYP3A4 ו-CYP2C8 (כמו כן נראה שמעורבים בכך גם איזואנזימים של מערכת האנזים ציטוכרום P450. הוא הופך כך לנורבופרנורפין (על ידי N-דה-אלקילציה). הגלוקורונידציה של בופרנורפין מבוצעת על ידי UGT1A1
ו-UGT2B7 וזו של הנורבופרנורפין על ידי UGT1A1 ו-UGT1A3. עם זאת ביחס לבופרנורפין, נתגלה כי לנורבופרנורפין השפעה נוציצפטיבית מאוד זעירה, אולם הוא עלול לדכא את הנשימה באופן ניכר.
אחד ההסברים לכך הוא החדירה הדלה מאוד של נורבופרנורפין למוח בגלל זיקה גבוהה של החומר לגליקופרוטאין P.
בניגוד לנורבופרנורפין, הבופרנורפין והמטבוליטים הגלוקורונידים שלו מובלים במידה זניחה על ידי גליקופרוטאין.
הגלוקורונידים הנוצרים כך מופרשים בעיקר דרך המרה.
מחצית החיים של בופרנורפין הוא 22–73 שעות (בממוצע - 37 שעות).
מכיוון שההפרשה נעשית בעיקר דרך הכבד אין סיכון להצטברות אצל חולי כליות.
פרמקולוגיה > גילוי החומר בנוזלי הגוף

ניתן לכמת את הבופרנורפין והנורבופרנורפין בדם או בשתן כדי לנטר את השימוש או את השימוש לרעה, לאשר אבחנה של הרעלה, או לסייע לחקירה בתחום הרפואה המשפטית.
קיימת מידה של חפיפה בריכוזי התרופה בנוזלי הגוף עם ספקטרום אפשרי של תגובות פיזיולוגיות בין העדר תסמינים לתרדמת. על כן חיוני להכיר את שתי דרכי מתן החומר ואת רמת הסיבולת לאופיואידים אצל האדם הנבדק.
היסטוריה

בופרנורפין התגלה בשנת 1966 על ידי עובדי מעבדה של חברה למוצרי-בית בשם 'רקיט אנד קולמן' בעיר האל שבאנגליה - ג'והן לואיס (תלמידו של מגלה מבנה המורפין, רוברט רובינסון) ואחרים. המחשבה הייתה כי אופיואיד עם מבנים מורכבים בהרבה מהמורפין יוכל לשמר את התופעות רצויות שלו עם פחות תופעות לוואי לא רצויות. ניסויים לבדיקת השפעת החומר על בני אדם החלו בסוף שנות ה-60 ומאפייני בופרנורפין דווחו לראשונה בכנס השנתי של הוועדה (האמריקאית) לבעיית פיתוח תלות בתרופות CPDD (אנ') ב-1972. פיתוח התרופה בשנות ה-70 הואץ בעקבות ההכרה בה כ'תרופה יתומה' לצורך גמילה ממורפין, שתוכל להתחרות במתאדון. התלות הפיזית והגמילה מבופרנרפין נותרו סוגיות חשובות מכיוון שבופרנורפין הוא חומר בעל פעילות ממושכת. החוקרים בחברת רקיט הצליחו לסנתז את החומר RX6029 שהראה הצלחות בהורדת התלות אצל חיות מעבדה. RX6029 קיבל את השם בופרנורפין. ב-1978 בבריטניה הוחל בשימוש בבופרנורפין בהזרקה נגד כאבים עזים וב-1982 נמצאה נוסחה לטיפול במתן מתחת ללשון.
היסטוריה > שמות מסחריים

בופרנורפין זמין במדינות אחרות גם בשמות המסחריים Subutex ו Suboxone (לטיפול בהתמכרות), Cizdol, Zubsolv, Buavail, Sublocade, Probuphine, Temgesic - טבליות מתחת ללשון לכאבים מתונים עד עזים,Norspan ו־Butrans במדבקות עוריות (transdermal skin patch) לכאבים כרוניים.
בארצות אירופיות נמצאות בשימוש מדבקות Transtec לטיפול לכאבים כרוניים שלא הגיבו לתכשירים נון-אופיאוידיים.
השילוב עם נלוקסון, אנטגוניסט לאופיאטים, בתכשירים Suboxone, מונע שימוש לרעה בדרך הזרקה תוך ורידית. הנלוקסון נספג פחות בנטילה תחת הלשון ואינו מונע את השפעת הבופרנורפין.
אם אדם מכור לסמים מזריק לעצמו את השילוב של בופרנורפין עם נלוקסון, הנלוקסון גורם לו לתגובת גמילה ("קריז") ותגובה מרתיעה את השימוש בהזרקה של התכשיר שנועד לשימוש מתחת ללשון.
בנובמבר 2017 אישר FDA טיפול בזריקות ארוכות-טווח חודשיות של Sublocade - במתן תת-עורי בבטן לצורך גמילה מסמים אופיואידים מסוכנים - - סמי רחוב או תרופות מרשם אופיאטיותמשככות כאבים-, לצורך הפחתת ה-craving והפחתת תסמונת הגמילה (ה"קריז").
לטיפול בזריקות חודשיות קודם שבוע של שימוש יומיומי של בופרנורפין פומי מתחת ללשון 8- 24 mg. הטבליות מופסקות 5 ימים אחרי קבלת הזריקה.


Sublocade קיים בשתי צורות: 100mg/05ml ו-300mg/1.5ml. הטיפול מוענק רק על ידי רופאים שהוסמכו לכך. בחודשיים הראשונים 300 מ"ג פעם בחודש, אחר כך מנת אחזקה של 100 מ"ג בחודש. הטיפול מחייב ייעוץ ותמיכה פסיכוסוציאלית.
לקריאה נוספת

Limor Goren, Ziv Carmel, Sergio Marchevski - Buprenorphine for Opiate Dependence Clinic Based Therapy in Israel, Isr J Psychiatry Relat Sc vol 51 No 4 (2014)
Benjamin J.Saddock, Norman Sussman, Virginia A.Sadock - Kaplan & Saddock 's Pocket Handbook of Psychiatric Drug Treatment Wolters Kluwer, ed 7th Philadelphia 2019 -
הערות שוליים

↑  Heel RC, Brogden RN et al 1979
1 2 3 4 5  Kaplan & Saddock 2019
↑  Richard P. Mattick, Courtney Breen, Jo Kimber, Marina Davoli, Buprenorphine maintenance versus placebo or methadone maintenance for opioid dependence, The Cochrane Database of Systematic Reviews 2014, 2014-02-06, עמ' CD002207 doi: 10.1002/14651858.CD002207.pub4 (באנגלית)
↑  L.Goren.et al 2014
↑  Nutt, King, Aulsbury, Blakemore Lancet 24.03.2007. vol 369 p.1047-53
↑  Kaplan & Saddock Pocket 2019
↑  R.Kumar 2019
↑  Nancy D. Campbell, Anne M. Lovell, The history of the development of buprenorphine as an addiction therapeutic, Annals of the New York Academy of Sciences 1248, 2012-02, עמ' 124–139 doi: 10.1111/j.1749-6632.2011.06352.x (באנגלית)
↑
↑  Haight BR 2019
| --- | --- |
בקרת זהויות :  NKC: ph392394 
הערכה השוואתית של הנזק בשימוש בסמים שונים, כולל בופרונרפין
כמאל עדואן

| --- | --- |
אין תמונה חופשית
 לידה:  1935 ברברה, המנדט הבריטי המנדט הבריטי 
 נהרג:  10 באפריל 1973 (בגיל 38 בערך) ביירות, לבנון 
 השתייכות:  פת"ח פת"ח
 
כמאל עדואן (בערבית: كمال عدوان, 1935 – 10 באפריל 1973) היה טרוריסט פלסטיני מוותיקי ארגון הטרור פת"ח, שנהרג במבצע אביב נעורים.
ביוגרפיה

עדואן נולד בברברה שמדרום לאשקלון. במלחמת העצמאות תושבי הכפר התפנו, והוא עבר עם משפחתו לרצועת עזה. בשנות ה-50 היה מורה ברצועת עזה, ועבר למצרים שם למד הנדסה כימית. הוא שהה מספר שנים במפרץ הפרסי שם עבד בתעשיית הנפט. הוא אחד ממייסדי הפת"ח מהחוג המצומצם של יאסר ערפאת, והוצג כסגנו. נחשב למספר 3 בפת"ח, היה ראש מנגנון התעמולה של הארגון ובמקביל אחראי על פעולות טרור בישראל במסגרת "מנגנון הגזרה המערבית".
בתחילת שנות ה-70 היה קצין המבצעים והמודיעין של ארגון הטרור "ספטמבר השחור", והיה אחראי על תכנון פעולות נגד יעדים ישראלים בעולם.
ביוני 1972 קיים מסיבת עיתונאים בפריז, ובה הצדיק את הטבח בנמל התעופה לוד וטען שהיעד היה משה דיין.
עדואן נהרג במבצע אביב נעורים ב-9 באפריל 1973. במסגרת המבצע נלקחו מביתו מסמכים שונים על פעילות הפת"ח.
הנצחה

החוליה שביצעה את הפיגוע בנהריה ביוני 1974 נקראה על שמו. פיגוע כביש החוף שבוצע במרץ 1978 מכונה על ידי הפלסטינים "פעולת כמאל עדואן". גם את הפיצוץ בשוק הכרמל ב-10 באפריל 1979, שש שנים לחיסולו, כינו בפת"ח מבצע על שם כמאל עדואן.
בבית לאהיא שברצועת עזה ישנו בית חולים הקרוי על שמו, ששימש כבסיס לפעילות ארגון הטרור חמאס.
הערות שוליים

↑  Aaron J. Klein, Striking back: The 1972 Munich Olympics Massacre and Israel's deadly response, Random House, 2005, page 158
↑  מנהיג של ה"פתח" בביקור בצרפת, דבר, 15 ביוני 1972
↑  האימאם של עזה אצל ערפאת, דבר, 16 בנובמבר 1972
↑  מתרחב הקרע בין הפתח לחזית, דבר, 18 בינואר 1971
↑  ראשי המחבלים שנהרגו בביירות מאנשי הצמדת של ארגון ה״פתח", על המשמר, 11 באפריל 1973
↑  עמדות מפתח ב"פתח" עדיין בידיי הוותיקים, דבר, 28 במרץ 1973
↑  מוקי בצר, "לוחם חשאי", הוצאת כתר, 2015, עמ' 164
↑  גיל קיסרי, צרפת התירה למחבלים מסיבת־עיתונאים בפאריס, מעריב, 14 ביוני 1972
↑  תחנות ה״פתח" משדרות לחוליות המחבלים בגדה וברצועה להתפזר, על המשמר, 11 באפריל 1973
↑  עודד גרנות, צפע הטרור, מעריב, 28 ביוני 1974
↑  המחבלים, מעריב, 12 במרץ 1978
↑  המחבלים: מבצע על שם כמאל עדואן הקדוש, מעריב, 11 באפריל 1979
↑  התופעה של שימושים צבאיים, שעושה חמאס בבתי חולים ברצועה, באתר מרכז המידע למודיעין ולטרור, 5 בינואר 2017
↑  מנהל בי"ח ברצועה מודה בחקירת שב"כ: "גויסתי לחמאס ב-2010, בית החולים הפך למתקן צבאי" - צפו, חדשות 0404, דצמבר 2023
↑  מחבל חמאס מודה בחקירה: "השתמשנו בבי"ח כמאל עדואן, חשבנו שזה מקלט בטוח מתקיפות" | צפו | ישראל היום, באתר www.israelhayom.co.il, ‏2025-01-07
| --- | --- |
בקרת זהויות :  NLI: 987007339248905171  LCCN: nr95041309  VIAF: 36811977   WorldCat (עם VIAF): 36811977
The Animals

| --- | --- |

 מקום הקמה:  ניוקאסל 
 מוקד פעילות:  ניוקאסל, אנגליה
 תקופת הפעילות:  1963–1969, 1975–1976, 1983, 1992 ואילך
 זרם:  הפלישה הבריטית 
 סוגה:  רית'ם אנד בלוז בלוז רוק רוק רוק פסיכדלי
 חברת תקליטים:  Columbia Graphophone Company Decca Records MGM Records
 פרסים והוקרה:  היכל התהילה של הרוק אנד רול (1994) 
 www.theanimalswebsite.com
 חברים
 אלן פרייס  אריק ברדון צ'אס צ'אנדלר (נפטר) הילטון ולנטיין (נפטר) ג'ון סטיל דייב רווברי (נפטר) ברי ג'נקינס מיקי גלאגר
 
The Animals (החיות) הייתה להקת רוק בריטית מהעיר ניוקאסל מתחילת שנות ה-60 של המאה ה-20.
היסטוריה

הלהקה הוקמה על ידי אלן פרייס ובשנת 1962 הצטרף אליה הסולן אריק ברדון. בינואר 1964 עברה הלהקה ללונדון והוחתמה על ידי המפיק מיקי מוסט שהשיג להם חוזה בחברת Columbia. הלהיט הראשון שלהם Baby let me take you home עבר שינוי תמליל כדי לנקות אותו מתכנים "בעייתיים". אבל היה זה הלהיט השני שלהם "The House of the Rising Sun" שהביא אותם לפסגה. אריק ברדון גילה את השיר באלבומו הראשון של בוב דילן וחברי הלהקה הצליחו לשכנע את מיקי מוסט להוציא את הלהיט למרות אורכו - 4 דקות ו-20 שניות - ששברו בהרבה את השיא עד לאותה שנה. הלהיט נמכר ב-250 אלף עותקים תוך 3 ימים והגיע למקום הראשון במצעד הבריטי. בארצות הברית הוצאה לשוק גרסה קצרה יותר של 2 דקות ו-58 שניות, וגם היא הגיעה לפסגה.
להיטם השלישי של החיות - I’m crying, חובר על ידי ברדון ופרייס, אבל לאחריו הם שבו להקליט להיטים של אחרים - Don’t let me be misunderstood של נינה סימון ו-Bring it on home to me של סם קוק. בשנת 1965 פרש האורגניסט אלן פרייס מהלהקה והקים להקה משלו - אלן פרייס סט שזכתה בהמשך לשורת להיטים כמו Simon Smith and his amazing dancing bear ו-The house that Jack built שהגיעו שניהם למקום הרביעי במצעד הבריטי. החיות המשיכו להוציא להיטים - We gotta get out of this place שהגיע למקום השני ו-It’s my life, הלהיט האחרון בחברת Columbia. החיות עברו להקליט בחברת Decca אבל מכאן החלה הירידה שלהם ולאחר שני להיטים, שקעה הלהקה והתפרקה בספטמבר 1966. בתחילת 1967 הקים אריק ברדון את להקת "אריק ברדון והחיות" שהלהיט הידוע והמצליח ביותר שלה היה San Franciscan nights. ביוני 1967 הופיעה הלהקה לעיני כ-90,000 איש בפסטיבל הפופ הבינלאומי של מונטריי בקליפורניה. במהלך ההופעה ביצעו החיות גרסה יוצאת דופן ומלאת עוצמה בליווי כינור של להיטם של הרולינג סטונז "Paint It Black".
תקליטי EP של הלהקה

I just wanna make love to you 1963
The Animals is here #3UK 1964
The Animals (Boom boom) 1965
The Animals no 2 (I’m in love again) 1965
The Animals are back #8UK 1966
Animal tracks #7UK 1966
אלבומי הלהקה

The Animals #5UK #7US 11/64
Animals tracks #6UK 06/65
The Animals on tour #99US 06/65
Animalism #4UK #33US 06/66
Animalization #10US 10/66
ראו גם

הפלישה הבריטית
עמית יפרח

| --- | --- |

 לידה:  20 באוגוסט 1974 (בן 50) אוהד, ישראל 
 מדינה:  ישראל 
 מקום מגורים:  ערוגות 
 השכלה:  המרכז האקדמי למשפט ולעסקים  אוניברסיטת תל אביב 
 בת זוג:  מרסל יפרח
 מספר צאצאים:  4 
 
עמית יפרח (נולד ב-20 באוגוסט 1974) הוא מזכ"ל תנועת המושבים ויו"ר התאחדות חקלאי ישראל.
ביוגרפיה

יפרח נולד ב-20 באוגוסט 1974, לשולמית ולמאיר יפרח, משפחת חקלאים ממושב אוהד בעוטף עזה, בו גדל. האב מאיר משמש מזכיר ארגון מגדלי הירקות.
בשנת 1992, עם סיום לימודיו התיכוניים, התגייס לצה"ל ושירת כלוחם ומפקד ביחידת דובדבן.
לאחר שירותו הצבאי נשלח מטעם משרד ראש הממשלה לשירות בנציגויות ישראל בעולם.
בעל תואר ראשון במשפטים (LL.B) עם התמחות בתחום הקרקעות והאגודות השיתופיות מטעם המכללה האקדמית למשפטים ברמת גן משנת 2003, ותואר שני במדיניות ציבורית בתוכנית למנהלים באוניברסיטת תל אביב, אותו קיבל ב-2008. יפרח הוא עורך דין, מגשר מוסמך ובעל תעודת בורר.
נשוי למרסל ואב לארבע בנות. מתגורר במושב ערוגות.
פעילות ציבורית > תנועת המושבים

לאחר הלימודים שימש בתפקידים שונים בתנועת המושבים, בין השאר כיהן במשך כ-15 שנים כיו"ר אגף הקרקעות ואגודות שיתופיות בתנועה וכיועץ המשפטי שלה.
השתתף במאבק בוותמ"ל. השתתף בדרישה לעדכון תמ"א 35 ולמתן ההיתר להקמת יחידה שלישית בנחלה.
ניהל את הוועדה המשפטית שליד תנועת המושבים בישראל – מוסד ליישוב סכסוכים וניהול בוררויות וגישורים. היה חבר בוועדות שהוקמו לבחינת מדיניות בנושאי התיישבות כנציג האגודות השיתופיות במושבים, ביניהן ועדת רייף בעניין הוועדים המקומיים, הוועדה לבחינת "חוק ההתיישבות", הוועדה לבחינת דור ההמשך בהתיישבות והוועדה להסדרה של האדמות החקלאיות בעמק המעיינות.
פעילות ציבורית > מזכ"ל התנועה

בנובמבר 2019 מונה על ידי מועצת תנועת המושבים לממלא מקום מזכ"ל התנועה, במקומו של מאיר צור שפרש מהתפקיד. במרץ 2021 התקיימה ועידת תנועת המושבים אשר בחרה ביפרח פה אחד לתפקיד מזכ"ל התנועה.
יפרח מלווה את האגודות החקלאיות בתהליכים השונים שעוברים על המושב, הן בהסדרת מערכת היחסים בין הוועדים והן בטיפול וליווי בהליכים מול השלטון המרכזי בכל ענייני הקרקעות, ניהול אגודה שיתופית ובנושא עיגון הזכויות בקרקע.
משתתף קבוע בישיבות רשות מקרקעי ישראל מטעם המרחב הכפרי וכלל התנועות המיישבות. חבר בוועדות ציבוריות בענייני מקרקעין, תכנון ובניה ומשמש יו"ר פורום התיישבות ורשות מקרקעי ישראל בלשכת עורכי הדין.
ביוני 2021 מונה ליו"ר התאחדות חקלאי ישראל, נוסף על תפקידו כמזכ"ל תנועת המושבים.
השתתף במאבק נגד הרפורמה בענף הצומח וההטלה של שר החקלאות עודד פורר ושר האוצר אביגדור ליברמן, ותמך במפגינים שחתכו את גדר הגבול עם לבנון.
בנובמבר 2022 קיבל את פרס אות החלוצים החדשים לשנת 2021–2022 של האיגוד הספרדי העולמי.
בינואר 2023 נבחר לתפקיד יו״ר חבר הנאמנים של המכללה האקדמית אחוה.
הערות שוליים

↑  גיא נרדי, ‏חוק הותמ"ל עבר סופית: החקלאים מרוצים, ומי פחות?, באתר גלובס, 5 באוגוסט 2021
↑  דותן לוי, נמצאה דרך לרדת מעץ השימושים הלא חוקיים במושבים, באתר כלכליסט, 4 בפברואר 2021
↑  עופר פטרסבורג, שתי רגליים על הקרקע, באתר ישראל היום, 17.06.21
עובדיה טובול, מזכ"ל תנועת המושבים עמית יפרח נבחר לכהן כיו"ר התאחדות חקלאי ישראל, באתר חדשות כל העולם, 09.06.21
↑  גיא ורון, ‏מחאת החקלאים: מפגינים חתכו חלק מגדר הגבול עם לבנון, באתר ‏מאקו‏, 17 באוגוסט 2021
↑
מחאת החקלאים: מפגינים ניסו לחבל בגדר גבול לבנון, באתר וואלה, 17 באוגוסט 2021 
 "הרס החקלאות": החקלאים זועמים על הרפורמה בענף, באתר מעריב, 22 ביולי 2021
↑  פרס אות החלוצים החדשים הוענק למזכ״ל תנועת המושבים, עמית יפרח, באתר Mashov news
↑  חבר הנאמנים באתר המכללה האקדמית אחוה.
בום פם

| --- | --- |

בום פם בהופעה
 תקופת הפעילות:  מ-2002
 סוגה:  מוזיקת עולם
 http://www.boompam.org
 חברים
 אורי כנרות  עוזי פיינרמן  יובל "טובי" זולוטוב  דני עבר הדני עירא רביב 
 חברים לשעבר
 דודו כוכב   רם גבאי  איתמר לוי
בום פם היא להקה ישראלית הנקראת על שם שיר של אריס סאן ומנגנת מוזיקת עמים מקורית בסגנון בלקני ויווני, יהודי וערבי עם השפעות רוק'נ'רול-סרף (Surf).
ההיסטוריה

הבסיס ללהקת בום פם הונח בתקופת לימודיהם של שלושה מחברי הלהקה בבית הספר התיכון תלמה ילין. עוזי פיינרמן, אורי כנרות, ויובל זולוטוב ("טובי") למדו שם מוזיקה אך לא ניגנו יחדיו בלהקה כלשהי. פיינרמן וכנרות התנסו בג'אז, רוק, בלוז ופולק. טובי, שהחל לנגן בבריטון בגיל 9 ועבר לטובה בגיל 11, היה יותר בעולם המוזיקה הקלאסית. השלושה ניגנו במהלך ואחרי הלימודים, בהרכבים שונים. פיינרמן ניגן בין היתר בגלגול הראשון של להקת אטליז, בהרכבי פולק וג'אז רבים (באחד מהם הכיר את דודו כוכב, שהפך למתופף של בום פם). טובי ניגן (ומנגן עד היום) בשורה של תזמורות קלאסיות. כנרות ניגן בין היתר בלהקת הזוהרים, עם שי נובלמן ועם מיכל קהן.
בשנת 2000, אחרי הלימודים הוקמה להקת פז (Pez) שהורכבה מפיינרמן בגיטרה ושירה, כנרות בסקסופון, אדם שפלן בבס ושירה, אייל תלמודי בסקסופון ורמי גבאי בתופים. החמישה ניגנו קטעי מוזיקה מגוונים וחופשיים, לרוב אינסטרומנטליים, עם השפעות מסגנונות רבים, דוגמת מחרוזת של להיטי מייקל ג'קסון.
בקיץ 2001 נסע כנרות לארצות הברית לתקופה קצרה, עם כמה קלטות ישנות של מוזיקה ישראלית, ובהן בין השאר שני קטעים של אריס סאן. העוצמה והסגנון הייחודיים תפסו את כנרות והחזירו אותו למוזיקה ששמע בילדותו, שכן הוריו היו רקדנים בלהקת ריקודים בלקניים. כשחזר לארץ החל לחפור בקלטות ותקליטים ישנים של מוזיקה בלקנית ויוונית.
באותה תקופה חלקו פיינרמן וכנרות דירה בדרום תל אביב והחלו להשתעשע בכל מיני קטעי נגינה של מוזיקה ערבית שפיינרמן למד מאחיו עופר. טובי השתתף בג'אמים האלה, ובנובמבר 2002 הוקמה בום פם רשמית כשלישייה, עם פיינרמן וכנרות בגיטרות חשמליות וטובי בטובה ובבייס דראם. שם הלהקה הוצע על ידי כנרות, לפני אחת ההופעות הראשונות של השלישייה, על שם להיטו הגדול של אריס סאן. בום פם ניגנה מוזיקה מקורית בסגנון בלקני ויווני, מוזיקה יהודית וקטעים ערביים: מוזיקת עמים עם המון שמחה והשפעות של רוק גולשים. במהלך השנה החלה בום פם לצבור תאוצה והופיעה הרבה, בין השאר בבר "כלל" בבנין כלל הישן במרכז תל אביב.
ב-2003, אחרי שברי סחרוף שמע את הלהקה באחת מהופעותיה והתלהב מהצליל הייחודי שלה, הוזמנה הלהקה לחמם את מינימל קומפקט באיחודם בהיכל התרבות. מאוחר יותר באותה שנה הצטרף ללהקה דודו כוכב.
תחילת להקת בום פם

הופעת החימום למינימל קומפקט הובילה למפגש נוסף בין סחרוף לבום פם, וב-2004 הם הקליטו יחד גרסה חדשה ללהיט של אריס סאן: "בום פם". השיר (בו תופף רם גבאי) הצליח מאוד. הקול של סחרוף יחד עם הנגינה של בום פם הביאו להשמעות רבות ולחשיפת הלהקה לקהל הרחב.
במהלך שנת 2004 יצרה הלהקה קשר עם מביא הבשורה של המוזיקה הצוענית החדשה, הדי ג'יי שאנטל הגרמני. שאנטל הזמין אותם לסיבוב הופעות במסגרת ה"בוקובינה קלאב" שלו, שם ניגנו בבתי האופרה היוקרתיים בפרנקפורט ובברלין. ההופעות שם זכו להצלחה והקנו ללהקה ביטחון ומחמאות בסצנת המוזיקה הבלקנית באירופה. בהמשך שיתפו פעולה עם אנסמבל בת שבע במספר הופעות במרכז סוזן דלל.
ב-2005 חיממה בום פם את להקתו של במאי הקולנוע אמיר קוסטוריצה, ואת Gipsy Kings, כששתי הלהקות הופיעו בארץ.
העבודה על אלבום הבכורה לא פסקה וב-2005 נסעה הלהקה שוב לגרמניה כדי להקליט את האלבום באולפנים של שאנטל. את האלבום הפיקו חברי הלהקה עצמם עם מעט עזרה מהדי-ג'יי. בום פם המשיכה להופיע בארץ, במועדונים וחתונות. היא המשיכה לשתף פעולה עם אומנים ישראלים ותיקים כמו אהובה עוזרי, איתה הופיעו, ועליזה עזיקרי, איתה הקליטו מחדש את הלהיט הגדול "נערה ממש אוצר" יחד עם ההרכב "היונים". בשנת 2015, הוציאה הלהקה את השיר "תמיד לבד", ביחד עם הזמרת נטלי פרץ.
אלבומי הלהקה > האלבום הראשון

האלבום הראשון "בום פם" יצא ב-2006 בישראל בחברת התקליטים ה"תו השמיני" ובחו"ל בחברת "Essay Recordings" הגרמנית. ב-2006 הקליטו בום פם שני שירים בעברית ב"אולפני הצוללת": "חתול וחתולה" שיצא בקיץ של אותה שנה כסינגל ראשון ו"עדי אדיוס", הסינגל השני. "חתול וחתולה" זכה לרמיקס של הרכב הדי-ג'ייז "רדיוטריפ" כשיר מבדח שנקרא "חשיש". האלבום המלא של בום פם, שכולל את שני השירים בעברית ואת הגרסה עם ברי סחרוף ל"בום פם" זכה להיענות באירופה, שם הצליח במצעדי מוזיקת עולם, והלהקה הוזמנה להשתתף בפסטיבל Womax בספרד.
באותה שנה השתתף ההרכב בפסקול הסרט "בקרוב יקרה לך משהו טוב" עם חידוש לשיר ספרדי ישן, "אי, כרמלה", יחד עם הזמר איטלו גונזלס.
אלבומי הלהקה > האלבום השני

האלבום השני "Puerto Rican Nights" (לילות פוארטו ריקו) יצא בתחילת ב-2009, גם הוא בתו השמיני / Essay Recordings. האלבום מורכב כולו מקאברים (גרסאות כיסוי) ושיתוף פעולה עם זמרים רבים, בהם: מאור כהן, תומר יוסף ודרור אהבה רומם מהגרובטרון.
אלבומי הלהקה > האלבום השלישי

האלבום השלישי "Alakazam" יצא ב-2010 בחברות Hi-Fidelity ו-Audio Montage של רדיו טריפ. שינוי נוסף ומשמעותי באלבום הוא הרכב הלהקה, שנפרדה מעוזי פיינרמן שהמשיך לקריירת סולו וחברות בהרכב שעמד בראשו בשם "האחים רמירז". בנוסף, המתופף של שני האלבומים הראשונים, דודו כוכב, הוחלף באיתמר לוי (כיום מתופף בלהקה קין והבל 90210), המכונה "The Kid". האלבום "Alakazam", מוצא את בום פם מגלים ומשלבים סגנונות נוספים ל"רפטרואר", כולל דיסקו וגיטרות כבדות, עם שמירה על הטעם הבלקני. שם האלבום, שהוא גם הסינגל הראשון, הוא גרסת כיסוי לשיר "Abracadabra" של סטיב מילר בנד. באלבום גם שני שירים שכתב עבורם הזמר אלן מון Light Up ו-U R Mine. לשיר Light Up יצא גם קליפ בבימויו של קותימן.
באותה שנה התארחה הלהקה באלבום ריקודים על פי תהום של בני בשן.
אלבומי הלהקה > לאחר האלבום השלישי

ב-27 במאי 2024 הוציא ההרכב את השיר "כל החיים", שיתוף פעולה עם שי צברי.
הערות שוליים

↑  boompamrocks (2015-11-08), Boom Pam - Tamid Levad //בום פם ונטלי פרץ - תמיד לבד, נבדק ב-2018-08-31
↑  103FM - איריס קול - השיר הנכון לשיתוף פעולה, באתר 103FM - האזנה לרדיו און ליין
| --- | --- |
בקרת זהויות :  NLI: 987007303602805171  ISNI: 0000 0000 9975 3950  LCCN: no2008114991  MusicBrainz: ac373af8-8eb6-432b-ab15-90d2593cd72c  VIAF: 148138333   WorldCat (עם VIAF): 148138333
שירה לב עמי

שירה לב עמי (נולדה ב-8 באפריל 1980) היא ראשת מערך הדיגיטל הלאומי.
שימשה כמנמ"רית משרד הבריאות. פעילה בתחום משבר האקלים.
ביוגרפיה

הוריה של לב עמי, מתתיהו ולורה ספרבר עלו מארצות הברית והיא נולדה וגדלה בקיבוץ יהל. שירתה ביחידה 8200 כמתכנתת בצוות שעסק באינטגרציה ובממשקים, ולאחר מכן כמפקדת מדור טכנולוגי מבצעי. השתחררה בדרגת סגן ובמהלך שירותה נבחרה כמצטיינת נשיא המדינה.
לאחר שחרורה משירות קבע המשיכה ביחידה כאזרחית, בפיתוח הדרכה ופיתוח ארגוני לחיילים בתפקידים הטכנולוגיים.
השלימה שלושה תארים שניים במקביל (ללא תואר ראשון): במסגרת התוכנית הבין-תחומית לתלמידים מצטיינים ע"ש עדי לאוטמן באוניברסיטת תל אביב: תואר שני מנהל עסקים – ניהול טכנולוגיות ומערכות מידע והתנהגות ארגונית, תואר שני במדעי המדינה ומדיניות ציבורית ותואר שני במשפטים. בשנת 2021 קיבלה תואר שני ברגולציה סביבתית מאוניברסיטת בר-אילן ותואר שני בכלכלה מהמכללה למינהל.
קריירה מקצועית

בשנים 2002–2004 שימשה כיועצת פיתוח ארגוני ופיתוח הדרכה בחיל המודיעין ביחידה 8200 (כאע"צית).
בשנת 2005 עבדה בחברת שלדור כיועצת אסטרטגית. באותה שנה הצטרפה למחלקת העסקאות של קבוצת פישמן כמנהלת אינטגרציה ותפעול.
בשנת 2006 מונתה למנהלת אסטרטגיה ומערכות מידע בקרן יד הנדיב. מונתה ב-2011 כסמנכ"לית מערכות מידע ובריאות דיגיטלית במשרד הבריאות. כיהנה בתפקיד בין השנים 2011–2018. זכתה בפרס הצטיינות למנהלי מערכות מידע במשק ופרס איכות ומצוינות ארגוני במגזר הציבורי[דרוש מקור].
בשנת 2018 הקימה את חברת "ספירניגה" - סטארט-אפ בתחום הבריאות הדיגיטלית.
בשנת 2019 כיהנה סמנכ"לית טכנולוגיה, חדשנות דיגיטלית, דאטה ואסטרטגיה בג'וינט.
בשנים 2019–2022 כיהנה כדירקטורית חיצונית בחברת הביטוח "דייוויד שילד".
בפברואר 2022 מונתה למנכ"לית מערך הדיגיטל הלאומי במשרד הכלכלה, שתחתיו אוגדו רשות התקשוב הממשלתי ומטה "המיזם הלאומי ישראל דיגיטלית".
זכתה כמה פעמים באות המנמ"ר המצטיין ובתחרויות מצטייני המחשוב של "אנשים ומחשבים", ובגיל 36 נבחרה לרשימת "40 הצעירים המבטיחים" של עיתון גלובס.
פעילות התנדבותית

חברה בוועדת איכות סביבה של מועצת העיר מודיעין
חברת ועד מנהל ויושבת ראש ועדת כספים בעמותת "יזמ"ה - יהדות זמננו מורשת העם" במודיעין
דירקטורית חיצונית, יו"ר ועדת תגמול, חברה בוועדת הביקורת החיצונית וחברת ועדת מאזן, בחברת DavidShield
חברה בוועדת כספים בשדולת הנשים
מתנדבת בקבוצת "הורים למען האקלים"
חברת ועד מנהל בעמותת הפורום הישראלי לאנרגיה
חברת דירקטוריון קרן קיימת לישראל